Ave Jonatan!

**Ave Jonatan!**
**ex Dave MacLeod**
ge-translati ex Nick Hempshall
## Kapitula Mo

Meno-di mo, meno pen [1 May]

Un andro sta in civita. An grafo in di-bibli. An skope u civita.

Qe un andro sta in civita? Ja, an sta in civita. Qe un andro sta in .... un andro? No, an ne sta in andro, an sta in civita. Qe un andro sta in trena? No, an ne sta in trena, an sta in civita, un andro sta in civita. Qe un andro grafo in di-bibli? Ja, an grafo in di-bibli. Qe u di-bibli grafo epi andro? No, u di-bibli ne grafo epi andro, u bibli ne grafo, un andro grafo, an grafo in di-bibli. Qe u civita skope un andro? No, id ne skope an, id ne skope, un andro skope. Qe un andro skope u civita? Ja, an skope id.

Un andro sta qo-lo? An sta in civita. Un andro grafo in qo-ra? An grafo in di-bibli. Un andro skope qo-ra? An skope u civita. An sta in civita e an grafo in di-bibli e an skope civita. Qe un andro \*sta\* in di-bibli? No, an \*grafo\* in di-bibli. Qe un andro skope un andro? No, an ne skope un andro, an skope u civita.

Un andro es alti. Un andro es boni e un andro es intelige. An kogita. An kogita de civita. An qestio se; "Qo speci es u civita? Qe id es boni? Qe id es mega?"

Qe un andro grafo epi civita? No, an ne grafo epi civita, un civita es mega, an grafo in di-bibli, u bibli ne es mega.

Qe u di-bibli kogita de andro? No, u bibli ne kogita, un andro kogita, an kogita de di-bibli e kogita de civita. E an grafo in di-bibli. An grafo de civita.

An grafo; "U civita es boni e u civita es mega." An doxo; "U civita es boni." An doxo; u civita es boni. An doxo; "U civita es mega." An doxo; u civita es mega. An kogita de civita e an kogita de di-bibli.

Qo-ra es u di-bibli? Id es qod un andro grafo in, an grafo in di-bibli. In di-bibli, un andro grafo de civita. In di-bibli, un andro ne grafo de trena. An sta in civita, ne in trena. An ne kogita de trena, an kogita de civita .... de Munchen.

Qo-ra es u civita? Id es Munchen. Qo-lo es Munchen? Id es lo; un andro sta. Qo-lo es un andro? An es in Munchen.

Ja, Munchen es u mega civita e u boni civita. Un andro doxo; Munchen es u boni civita; e an doxo; id es u mega civita. Un andro es intelige. An dice; "Ave Munchen!"

An es u boni andro!

Un andro sta e qestio se; "Qo-lo es u trena?" An skope ..... an vide u trena! An dice a se; "U trena!" Nu an ne kogita de di-bibli e ne kogita de civita, an kogita de trena!

## Kapitula Bi

Meno-di bi, meno pen

Nu un andro es in trena. An ne es in Munchen, an es in trena. An viagia. An dice a se; "Nu me viagia de Munchen a Wien. Id es u boni viagia. Me amo plu viagia."

An kogita de Munchen. An dice a se; "Nu me es in trena, sed pa-di me pa es in Munchen. E nu me grafo in di-bibli in trena, sed pa-di me pa grafo in di-bibli in Munchen. E nu me kogita in trena, sed pa-di me pa kogita in Munchen. Pa-di me pa kogita de Munchen in Munchen e nu me kogita de Wien in trena. Nu me es in trena, me ne es in Wien. Sed me kogita e grafo de Wien."

Qe un andro nu kogita in Munchen? No, an ne nu kogita in Munchen. An kogita in trena. Pa-di an pa kogita in Munchen.

An dice; "Ave trena!". Un andro es in trena e an viagia a civita. U civita ne es Munchen, Munchen es u civita de pa-di. U civita es Wien, Wien es u civita de nu-di.

Un andro kogita de Munchen e Wien. An qestio se; "Munchen pa es u civita de pa-di e Munchen pa es boni. Nu id es nu-di e me es in trena, u trena es boni. Qe Wien fu es boni?"

Un andro kogita de Munchen, Munchen pa es u civita de pa-di. An kogita in trena, an es in trena nu-di. E an kogita de Wien, Wien fu es u civita de fu-di.

E an qestio se; "Munchen pa es mega, u trena es mega. Qe Wien fu es mega?"

E an qestio se; "In Munchen me pa grafo in di-bibli. In trena me grafo in di-bibli. Qe in Wien me fu grafo in di-bibli? Ja, fu-di in Wien me fu grafo in di-bibli. Me amo plu di-bibli." Un andro kogita mega (an kogita mega = an kogita e kogita e kogita) e an grafo mega. Ja, an es un intelige andro. Plu intelige andro grafo mega e kogita mega. An es Jonatan, Jonatan es un intelige andro.

An grafo; "Me es Jonatan. Me es in trena. Pa-di me pa sta in Munchen, fu-di me fu sta in Wien."

An kogita e grafo; "U trena ...... id es boni sed paleo. Id ne es neo, id es paleo. Qe in Munchen plu trena es paleo? Ja, plu trena in Munchen es paleo. Sed plu trena in Munchen es boni e me amo plu trena de Munchen. Pa-di me pa amo u trena in Munchen e nu-di me amo u trena nu e fu-di me fu amo u trena in Wien. Me amo plu trena!"

Jonatan grafo; "Munchen es u boni civita e u paleo civita e Wien es u boni civita e u paleo civita. Munchen e Wien ne es neo sed mu es boni. Munchen e Wien es plu paleo civita sed plu boni civita. Plu civita ne es neo sed boni. Me amo plu civita!"

Jonatan doxo; u di bi de viagia es boni. An dice; "Nu-di pa es u boni di bi de viagia. Me amo plu viagia!"

## Kapitula Tri

Jonatan sta in Wien ...... u civita de Wien. Jonatan doxo; Wien es boni e Wien es kali. Jonatan ne doxo; Wien es no-kali, an doxo; Wien es kali. An dice; "Wien es u kali civita! Mi fu grafo de id!" E an grafo de Wien in di-bibli. In di-bibli an grafo; "U di tri de mi viagia es fo boni! In di bi de mi viagia, mi pa sta in Munchen. Sed nu, mi sta in Wien, Wien ne es Munchen, Munchen e Wien es bi civita, Munchen ne es Wien e Wien ne es Munchen. Mi sta in Wien e u civita es fo kali. Mi amo Wien, u civita ne es no-kali. Komo Wien es kali! Sed mi habe u problema."

Qo? Jonatan habe u problema, qe? Qo problema? Nu an ne skope u di-bibli, an skope u civita e an kogita. An kogita mega de problema.

U problema de Jonatan es; an amo Wien sed an ne habe u tem.

An qestio se; "Hmm. Nu es id es un horo seti (7). Ad horo deka (10) u trena fu ki ab. Un horo deka minus un horo seti es tri horo. Tri horo ne es u mega tem pro kali civita! Mi ne habe u tem. De habe u tem es boni, sed mi ne habe id. De grafo in u di-bibli es boni sed mi ne habe u tem te grafo in id. Qo akti in Wien?

An qestio se; "Mi ne habe u mega tem. Qo akti - de grafo in di-bibli o de vora o de skope u civita? Qo mi fu akti?

An kogita plus e an dice; "Atende! Mi habe u boni idea! Mi trena fu ki ab ad horo deka. Qe il es u po-kron trena - ad horo deka-mo o deka-bi, deka-tri, deka-tet o deka-pen?"

An skope ..... Ja! Il es u trena qi fu ki ab ad horo deka-pen. Nu Jonatan es ge-place.

Jonatan dice; "Deka-pen minus seti es ok. Nu mi habe ok horo! Qo mi fu akti?"

An dice; "Mi ski! Mi fu vora u bovi paki-karni. E mi fu bibe u bira ..... Atende! .... No! ..... Mi fu bibe bi bira ... o tri bira. Komo boni idea!"

Nu Jonatan bibe u bira in Wien, e an vora u paki-karni. An es ge-place. An dice; "Komo place! Mi amo u civita de Wien. Komo mi amo viagia!"